title: Komisjoni rakendusmäärus (EL) 2018/949, 3. juuli 2018, millega muudetakse komisjoni määrust (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (EMPs kohaldatav tekst)

text:
               4.7.2018

               ET

               Euroopa Liidu Teataja

               L 167/3

         KOMISJONI RAKENDUSMÄÄRUS (EL) 2018/949,
   3. juuli 2018,
   millega muudetakse komisjoni määrust (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 (1) kehtetuks tunnistamise kohta, eriti selle artikli 33 lõikeid 2 ja 3 ning artikli 38 punkti d,
   ning arvestades järgmist:

               (1)

               Komisjoni määruse (EÜ) nr 1235/2008 (2) III lisas on esitatud loetelu kolmandatest riikidest, kelle mahepõllumajanduslike toodete tootmise süsteemid ja sellise tootmise kontrolli meetmed on tunnistatud samaväärseks määruses (EÜ) nr 834/2007 sätestatutega.

               (2)

               Vastavalt Euroopa Liidu ja Tšiili Vabariigi vahelisele mahepõllumajanduslike toodetega kauplemise lepingule, mis kiideti heaks nõukogu otsusega (EL) 2017/2307, (3) nõustuvad Euroopa Liit ja Tšiili kõnealuse lepingu lisas loetletud toodete enda territooriumile importimise ja mahepõllumajanduslike toodetena turule laskmisega, juhul kui need tooted vastavad mõlema riigi õigusnormidele. Kõnealuse lepingu I lisa hõlmab Tšiilist pärit mahepõllumajanduslikke tooteid, mille liit on tunnistanud samaväärseks. Selguse huvides tuleks Tšiili lisada määruse (EÜ) nr 1235/2008 III lisa loetellu.

               (3)

               Costa Rica esitatud teabe kohaselt on tema pädev ametiasutus lisanud Costa Rica tunnustatud kontrollorganite nimekirja uue kontrollorgani, nimelt „Primus Auditing Operations de Costa Rica S.A“.

               (4)

               Šveitsi esitatud teabe kohaselt on kontrollorganite „Institut für Marktökologie (IMO)“ ja „ProCert Safety AG“ nimesid muudetud ning nende uued nimed on vastavalt „IMOswiss AG“ ja „ProCert AG“.

               (5)

               Tuneesia esitatud teabe kohaselt on tema pädeva ametiasutuse nimetus muutunud. Lisaks teatas Tuneesia komisjonile, et tema pädev ametiasutus lisas Tuneesia tunnustatud kontrollorganite nimekirja uue kontrollorgani, nimelt „CERES GmbH“, ning et kontrollorgani „Ecocert SA en Tunisie“ nime muudeti ja selle uus nimi on „Ecocert SA“. Kontrollorgani „Suolo e Salute“ tunnustus tunnistati kehtetuks. Lõpetuseks on kontrollorganitele „Kiwa BCS Öko-Garantie GmbH“ ja „Institut national de la normalisation et de la propriété industrielle (INNORPI)“ määratud uued koodnumbrid.

               (6)

               Korea Vabariigi esitatud teabe kohaselt on kontrollijatele „OCK“ ja „Neo environmentally-friendly“ määratud uued internetiaadressid. Kontrollorgani „Ecocert“ tunnustus tunnistati kehtetuks. Korea Vabariigi pädev asutus on tunnustanud veel nelja kontrollorganit, kes tuleks lisada määruse (EÜ) nr 1235/2008 III lisa loetelusse: „Ecolivestock Association“, „Association for Agricultural Products Quality Evaluation“, „University Industry Liaison office of CNU“ ja „Eco Agriculture Institute Inc.“

               (7)

               Määruse (EÜ) nr 1235/2008 IV lisas on esitatud kolmandates riikides samaväärsuse kontrollijatena ja samaväärsust kinnitavate sertifikaatide väljaandjatena tunnustatud kontrolliasutuste ja kontrollorganite loetelu.

               (8)

               Komisjon on kätte saanud ja läbi vaadanud kontrollija „Agreco R.F. Göderz GmbH“ taotluse oma erisuste muutmiseks. Saadud teabe põhjal on komisjon jõudnud järeldusele, et on õigustatud tunnustada kontrollijat „Agreco R.F. Göderz GmbH“ B-tootekategooria osas kõigi kolmandate riikide puhul, mille puhul on teda tunnustatud muude tootekategooriate osas, ja laiendada tema geograafilise kohaldamisala tunnustamist D-tootekategooria osas Cabo Verde, Fidži, Iraani, Kambodža, endise Jugoslaavia Makedoonia vabariigi, Saalomoni saarte, El Salvadori, Tonga ja Samoa puhul ning A-tootekategooria osas Mehhiko ja Uruguay puhul.

               (9)

               Komisjon on kätte saanud ja läbi vaadanud kontrollija „Bioagricert S.r.l.“ taotluse oma erisuste muutmiseks. Saadud teabe põhjal on komisjon jõudnud järeldusele, et D-tootekategooria osas on õigustatud kontrollija „Bioagricert S.r.l“ tunnustamine Indoneesia puhul.

               (10)

               Komisjon on kätte saanud ja läbi vaadanud kontrollija „Biocert International Pvt Ltd“ taotluse tema lisamiseks määruse (EÜ) nr 1235/2008 IV lisa loetellu. Saadud teabe põhjal on komisjon jõudnud järeldusele, et kontrollija „Biocert International Pvt Ltd“ tunnustamine on õigustatud D- ja E-tootekategooria osas India puhul ning A- ja D-tootekategooria osas Sri Lanka puhul.

               (11)

               Komisjon on kätte saanud ja läbi vaadanud kontrollija „Ecocert SA“ taotluse oma erisuste muutmiseks. Saadud teabe põhjal on komisjon jõudnud järeldusele, et tunnustamise geograafilise kohaldamisala laiendamine on õigustatud A- ja D-tootekategooria osas Uus-Kaledoonia puhul, B-tootekategooria osas Armeenia puhul ning E-tootekategooria osas Togo puhul.

               (12)

               Kontrollija „Ecoglobe“ on komisjonile teatanud oma aadressi ja internetiaadressi muutumisest.

               (13)

               Komisjon on kätte saanud ja läbi vaadanud kontrollija „Ekoagros“ taotluse oma erisuste muutmiseks. Saadud teabe põhjal on komisjon jõudnud järeldusele, et on õigustatud Venemaa tunnustamise laiendamine B- ja D-tootekategooria osas.

               (14)

               Kontrollija „NASAA Certified Organic Pty Ltd“ on komisjonile teatanud oma internetiaadressi muutumisest.

               (15)

               Komisjon on kätte saanud ja läbi vaadanud kontrollija „OneCert International PVT Ltd“ taotluse oma erisuste muutmiseks. Saadud teabe põhjal on komisjon jõudnud järeldusele, et tunnustamise geograafilise kohaldamisala laiendamine on õigustatud A- ja D-tootekategooria osas Benini, Indoneesia, Nigeeria, Filipiinide ja Togo puhul.

               (16)

               Kontrollija „Organic Certifiers“ on komisjonile teatanud, et on lõpetanud sertifitseerimistegevuse kõigis kolmandates riikides, mille suhtes teda oli tunnustatud. Seega ei peaks ta enam olema loetletud määruse (EÜ) nr 1235/2008 IV lisas.

               (17)

               Kontrollija „ORSER“ on komisjonile teatanud oma aadressi muutumisest.

               (18)

               Komisjon on kätte saanud ja läbi vaadanud kontrollija „Q-check“ taotluse tema lisamiseks määruse (EÜ) nr 1235/2008 IV lisa loetellu. Saadud teabe põhjal on komisjon jõudnud järeldusele, et ettevõtja „Q-check“ tunnustamine on A- ja D-tootekategooria osas õigustatud Albaania, Egiptuse, Jordaania, Kosovo, Liibanoni, Peruu, Saudi Araabia, Serbia, Türgi ja Araabia Ühendemiraatide puhul.

               (19)

               Kontrollija „Quality Partner“ on komisjonile teatanud, et on lõpetanud sertifitseerimistegevuse Indoneesias – ainsas kolmandas riigis, mille suhtes teda oli tunnustatud. Seega ei peaks ta enam olema loetletud määruse (EÜ) nr 1235/2008 IV lisas.

               (20)

               Kontrollija „Soil Association Certification Limited“ on komisjonile teatanud, et lõpetab oma sertifitseerimistegevuse Egiptuses ja Iraanis. Seega ei peaks kõnealused riigid enam olema loetletud määruse (EÜ) nr 1235/2008 IV lisas.

               (21)

               Komisjon on kätte saanud ja läbi vaadanud kontrollija „Valsts SIA“ Sertifikācijas un testēšanas centrs„“ taotluse oma erisuste muutmiseks. Saadud teabe põhjal on komisjon jõudnud järeldusele, et tunnustamise geograafilise kohaldamisala laiendamine on õigustatud A-tootekategooria osas Valgevene ning A- ja B-tootekategooria osas Usbekistani puhul.

               (22)

               Tšiili määruse (EÜ) nr 1235/2008 III lisasse lisamise tulemusel tuleks A-, D- või F-tootekategooria toodete impordi osas Tšiilist jätkuvalt tunnustada asjakohaseid kontrollorganeid, keda on seni tunnustatud Tšiili puhul kõnealuste tootekategooriate osas, välja arvatud toodete osas, mis kuuluvad kaubanduslepingu kohaldamisalasse.

               (23)

               Määruse (EÜ) nr 1235/2008 III ja IV lisa tuleks seetõttu vastavalt muuta.

               (24)

               Käesoleva määrusega ette nähtud meetmed on kooskõlas mahepõllumajandusliku tootmise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1235/2008 muudetakse järgmiselt:

               1)

               III lisa muudetakse vastavalt käesoleva määruse I lisale;

               2)

               IV lisa muudetakse vastavalt käesoleva määruse II lisale.

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. juuli 2018

            Komisjoni nimel

            president

         Jean-Claude JUNCKER

      (1)  ELT L 189, 20.7.2007, lk 1.

      (2)  Komisjoni 8. detsembri 2008. aasta määrus (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (ELT L 334, 12.12.2008, lk 25).

      (3)  Nõukogu 9. oktoobri 2017. aasta otsus (EL) 2017/2307 Euroopa Liidu ja Tšiili Vabariigi vahelise mahepõllumajanduslike toodetega kauplemise lepingu sõlmimise kohta (ELT L 331, 14.12.2017, lk 1).

      I LISA
      Määruse (EÜ) nr 1235/2008 III lisa muudetakse järgmiselt.

                  1)

                     Kanadat käsitleva kande järele lisatakse järgmine uus kanne:
                  „TŠIILI

                              1.

                              Tootekategooriad:

                                          Tootekategooriad või tooted

                                          Kategooriate määramine IV lisa kohaselt

                                          Piirangud

                                          Töötlemata taimsed saadused

                                          A

                                          Vaid lepingus loetletud tooted

                                          Mesi

                                          Vaid lepingus loetletud tooted

                                          Töödeldud taimsed saadused, mis on ette nähtud toiduna kasutamiseks

                                          D

                                          Vaid lepingus loetletud tooted

                                          Vegetatiivne paljundusmaterjal ja külviseeme

                                          F

                                          Vaid lepingus loetletud tooted

                              2.

                              Päritolu: A ja D kategooria toodete mahepõllumajanduslikult kasvatatud koostisosad, mis on kasvatatud Tšiilis või imporditud Tšiilisse:

                                          —

                                          kas EList

                                          —

                                          või kolmandast riigist korra alusel, mis on tunnistatud liidu poolt võrdväärseks vastavalt määruse (EÜ) nr 834/2007 artikli 33 lõikele 2.

                              3.

                              Tootmisstandardid: 17. jaanuari 2006. aasta seadus nr 20.089, millega loodi põllumajanduslike mahetoodete riiklik sertifitseerimissüsteem.

                              4.

                              Pädev asutus: Servicio Agricola y Ganadero (SAG), Põllumajandusministeerium. http://www.sag.cl/ambitos-de-accion/certificacion-de-productos-organicos

                              5.

                              Kontrollorganid:

                                          Koodnumber

                                          Nimi

                                          Internetiaadress

                                          CL-BIO-001

                                          Ecocert Chile S.A.

                                          www.ecocert.cl

                                          CL-BIO-004

                                          ARGENCERT (Instituto Argentino para la Certificación y Promoción de productos)

                                          www.argencert.com.ar

                                          CL-BIO-005

                                          CERES – Certification of Environmental Standards GmbH

                                          http://www.ceres-cert.com/

                                          CL-BIO-010

                                          BIO CERTIFICADORA SERVICIOS LIMITADA

                                          www.bioaudita.cl

                              6.

                              Sertifikaate väljastavad organid ja ametiasutused: vt punkt 5.

                              7.

                              Loetelus oleku tähtaeg: kuni 31. detsembrini 2020.“

                  2)

                     Costa Ricat käsitleva kande punktis 5 lisatakse järgmine koodnumbrit CR-BIO-007 käsitlev rida:

                              „CR-BIO-007

                              Primus Auditing Operations de Costa Rica S.A

                              www.primusauditingops.com“

                  3)

                     Šveitsi käsitleva kande punktis 5 asendatakse koodnumbreid CH-BIO-004 ja CH-BIO-038 käsitlevad read järgmisega:

                              „CH-BIO-004

                              IMOswiss AG

                              www.imo.ch

                              CH-BIO-038

                              ProCert AG

                              https://www.procert.ch/“

                  4)

                     Tuneesiat käsitlevas kandes asendatakse punktid 4 ja 5 järgmisega:

                              „4.

                              Pädev asutus: Ministère de l'Agriculture, des Ressources Hydrauliques et de la Pêche, www.agriculture.tn ja www.onagri.tn.

                              5.

                              Kontrollorganid:

                                          TN-BIO-001

                                          Ecocert SA

                                          www.ecocert.com

                                          TN-BIO-007

                                          Institut national de la normalisation et de la propriété industrielle (INNORPI)

                                          www.innorpi.tn

                                          TN-BIO-008

                                          CCPB Srl

                                          www.ccpb.it

                                          TN-BIO-009

                                          CERES GmbH

                                          www.ceres-cert.com

                                          TN-BIO-010

                                          Kiwa BCS Öko-Garantie GmbH

                                          www.kiwabcs.com“

                  5)

                     Korea Vabariiki käsitlevas kandes muudetakse punkti 5 järgmiselt:

                              a)

                              Koodnumbreid KR-ORG-005 ja KR-ORG-019 käsitlevad read asendatakse järgmisega:

                                          „KR-ORG-005

                                          OCK

                                          http://www.greenock.co.kr/

                                          KR-ORG-019

                                          Neo environmentally-friendly

                                          http://neoefcc.modoo.at“

                              b)

                              KR-ORG-016 jäetakse välja.

                              c)

                              Lisatakse järgmised read:

                                          „KR-ORG-025

                                          Ecolivestock Association

                                          http://www.ecolives.co.kr

                                          KR-ORG-026

                                          Association for Agricultural Products Quality Evaluation

                                          http://apqe.co.kr

                                          KR-ORG-027

                                          University Industry Liaison office of CNU

                                          http://sanhak.jnu.ac.kr/eng/

                                          KR-ORG-029

                                          Eco Agriculture Institute Inc.

                                          http://blog.daum.net/ifea2011“

      II LISA
      Määruse (EÜ) nr 1235/2008 IV lisa muudetakse järgmiselt.

                  1)

                  Kandes „A CERT European Organization for Certification S.A.“, asendatakse punkt 4 järgmisega:

                              „4.

                              Erandid: mahepõllumajandusele ülemineku järgus olevad tooted ja III lisaga hõlmatud tooted.“

                  2)

                  Kande „Agreco R.F. Göderz GmbH“ punkti 3 muudetakse järgmiselt:

                              a)

                              Mehhikot ja Uruguayd käsitlevate ridade veergu A lisatakse ristike.

                              b)

                              Aserbaidžaani, Bosnia ja Hertsegoviinat, Burkina Fasot, Boliiviat, Kameruni, Colombiat, Kuubat, Cabo Verdet, Dominikaani Vabariiki, Ecuadori, Egiptust, Etioopiat, Fidžit, Gruusiat, Ghanat, Guatemalat, Hondurast, Indoneesiat, Iraani, Keeniat, Kõrgõzstani, Kambodžat, Kasahstani, Sri Lankat, Marokot, Moldovat, Montenegrot, Madagaskarit, endist Jugoslaavia Makedoonia vabariiki, Malit, Mehhikot, Nigeeriat, Nicaraguat, Nepali, Peruud, Paapua Uus-Guinead, Filipiine, Paraguayd, Serbiat, Venemaad, Saalomoni saari, Senegali, Surinamet, El Salvadori, Togot, Taid, Türkmenistani, Tongat, Tuvalut, Tansaaniat, Ukrainat, Ugandat, Uruguayd, Usbekistani, Venezuelat, Vietnami, Samoad ja Lõuna-Aafrika Vabariiki käsitlevate ridade veergu B lisatakse ristike.

                              c)

                              Cabo Verdet, Fidžit, Iraani, Kambodžat, endist Jugoslaavia Makedoonia vabariiki, Saalomoni saari, El Salvadori, Tongat ja Samoad käsitlevate ridade veergu D lisatakse ristike.

                  3)

                  Kande „Bioagricert S.r.l“ punktis 3 lisatakse Indoneesiat käsitleva rea veergu D ristike.

                  4)

                  Kande „BIOcert Indonesia“ järele lisatakse järgmine uus kanne:
                  „„Biocert International Pvt Ltd“

                              1.

                              Aadress: 701 Pukhraj Corporate, Opposite Navlakha Bus Stop, Indore, 452001, India

                              2.

                              Internetiaadress: http://www.biocertinternational.com

                              3.

                              Asjaomased koodnumbrid, kolmandad riigid ja tootekategooriad:

                                          Koodnumber

                                          Kolmas riik

                                          Tootekategooria

                                          A

                                          B

                                          C

                                          D

                                          E

                                          F

                                          IN-BIO-177

                                          India

                                          —

                                          —

                                          —

                                          x

                                          x

                                          —

                                          LK-BIO-177

                                          Sri Lanka

                                          x

                                          —

                                          —

                                          x

                                          —

                                          —

                              4.

                              Erandid: mahepõllumajandusele ülemineku järgus olevad tooted.

                              5.

                              Loetelus oleku tähtaeg: kuni 30. juunini 2021.“

                  5)

                  Kandes „CERES Certification of Environmental Standards GmbH“ asendatakse punkt 4 järgmisega:

                              „4.

                              Erandid: mahepõllumajandusele ülemineku järgus olevad tooted ja III lisaga hõlmatud tooted.“

                  6)

                  Kande „Ecocert SA“ punkti 3 muudetakse järgmiselt:

                              (a)

                              Lisatakse koodnumbrite järjekorras järgmine rida:

                                          „NC-BIO-154

                                          Uus-Kaledoonia

                                          x

                                          —

                                          —

                                          x

                                          —

                                          —“

                              (b)

                              Armeeniat käsitleva rea veergu B lisatakse ristike.

                              (c)

                              Togot käsitleva rea veergu E lisatakse ristike.

                  7)

                  Kandes „Ecoglobe“ asendatakse punktid 1 ja 2 järgmisega:

                              „1.

                              Aadress: 80 Aram Street, 0002 Jerevan, Armeenia

                              2.

                              Internetiaadress: http://www.ecoglobe.com“

                  8)

                  Kande „Ekoagros“ punktis 3 lisatakse Venemaad käsitleva rea veergudesse B ja D ristike.

                  9)

                  Kandes „IMOcert Latinoamérica Ltda“ asendatakse punkt 4 järgmisega:

                              „4.

                              Erandid: mahepõllumajandusele ülemineku järgus olevad tooted ja III lisaga hõlmatud tooted.“

                  10)

                  Kandes „LACON GmbH“ asendatakse punkt 4 järgmisega:

                              „4.

                              Erandid: mahepõllumajandusele ülemineku järgus olevad tooted ja III lisaga hõlmatud tooted.“

                  11)

                  Kandes „NASAA Certified Organic Pty Ltd“ asendatakse punkt 2 järgmisega:

                              „2.

                              Internetiaadress: www.nasaacertifiedorganic.com.au“

                  12)

                  Kande „OneCert International PVT Ltd“ punktis 3 lisatakse koodnumbrite järjekorras järgmised read:

                              „BJ-BIO-152

                              Benin

                              x

                              —

                              —

                              x

                              —

                              —

                              ID-BIO-152

                              Indoneesia

                              x

                              —

                              —

                              x

                              —

                              —

                              NG-BIO-152

                              Nigeeria

                              x

                              —

                              —

                              x

                              —

                              —

                              PH-BIO-152

                              Filipiinid

                              x

                              —

                              —

                              x

                              —

                              —

                              TG-BIO-152

                              Togo

                              x

                              —

                              —

                              x

                              —

                              —“

                  13)

                  Kandes „Oregon Tilth“ asendatakse punkt 4 järgmisega:

                              „4.

                              Erandid: mahepõllumajandusele ülemineku järgus olevad tooted ja III lisaga hõlmatud tooted.“

                  14)

                  Kanne „Organic Certifiers“ jäetakse välja.

                  15)

                  Kandes „ORSER“ asendatakse punkt 1 järgmisega:

                              „1.

                              Aadress: Prof. Dr. Ahmet Taner Kislali Mah.2842 Sok nr: 4, 06810 Cayyolu, Cankaya-Ankara-TÜRGI“

                  16)

                  Kande „Overseas Merchandising Inspection Co., Ltd“ järele lisatakse järgmine uus kanne:
                  „„Q-check“

                              1.

                              Aadress: 9–17 Erithrou Stavrou, Larissa, Kreeka

                              2.

                              Internetiaadress: http://www.qcheck-cert.gr

                              3.

                              Asjaomased koodnumbrid, kolmandad riigid ja tootekategooriad:

                                          Koodnumber

                                          Kolmas riik

                                          Tootekategooria

                                          A

                                          B

                                          C

                                          D

                                          E

                                          F

                                          AL-BIO-179

                                          Albaania

                                          x

                                          —

                                          —

                                          x

                                          —

                                          —

                                          AE-BIO-179

                                          Araabia Ühendemiraadid

                                          x

                                          —

                                          —

                                          x

                                          —

                                          —

                                          EG-BIO-179

                                          Egiptus

                                          x

                                          —

                                          —

                                          x

                                          —

                                          —

                                          JO-BIO-179

                                          Jordaania

                                          x

                                          —

                                          —

                                          x

                                          —

                                          —

                                          RKS-BIO-179

                                          Kosovo

                                          x

                                          —

                                          —

                                          x

                                          —

                                          —

                                          LB-BIO-179

                                          Liibanon

                                          x

                                          —

                                          —

                                          x

                                          —

                                          —

                                          PE-BIO-179

                                          Peruu

                                          x

                                          —

                                          —

                                          x

                                          —

                                          —

                                          TR-BIO-179

                                          Türgi

                                          x

                                          —

                                          —

                                          x

                                          —

                                          —

                                          SA-BIO-179

                                          Saudi Araabia

                                          x

                                          —

                                          —

                                          x

                                          —

                                          —

                                          RS-BIO-179

                                          Serbia

                                          x

                                          —

                                          —

                                          x

                                          —

                                          —

                              4.

                              Erandid: mahepõllumajandusele ülemineku järgus olevad tooted.

                              5.

                              Loetelus oleku tähtaeg: kuni 30. juunini 2021.“

                  17)

                  Kanne „Quality Partner“ jäetakse välja.

                  18)

                  Kande „Soil Association Certification Limited“ punktis 3 jäetakse välja Egiptust ja Iraani käsitlevad read.

                  19)

                  Kande „Valsts SIA „Sertifikācijas un testēšanas centrs“ punktis 3 lisatakse koodnumbrite järjekorras järgmised read:

                              „BY-BIO-173

                              Valgevene

                              x

                              —

                              —

                              —

                              —

                              —

                              UZ-BIO-173

                              Usbekistan

                              x

                              x

                              —

                              —

                              —

                              —“


title: Komisjoni rakendusmäärus (EL) 2018/1121, 10. august 2018, millega muudetakse komisjoni 14. septembri 2015. aasta rakendusmäärust (EL) 2015/1518, millega pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 kehtestatakse Ameerika Ühendriikidest pärit biodiislikütuse impordi suhtes lõplik dumpinguvastane tollimaks

text:
                  13.8.2018

                  ET

                  Euroopa Liidu Teataja

                  L 204/33

         KOMISJONI RAKENDUSMÄÄRUS (EL) 2018/1121,
         10. august 2018,
         millega muudetakse komisjoni 14. septembri 2015. aasta rakendusmäärust (EL) 2015/1518, millega pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 kehtestatakse Ameerika Ühendriikidest pärit biodiislikütuse impordi suhtes lõplik dumpinguvastane tollimaks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1),
         võttes arvesse komisjoni 14. septembri 2015. aasta rakendusmäärust (EL) 2015/1518, millega pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 kehtestatakse Ameerika Ühendriikidest pärit biodiislikütuse impordi suhtes lõplik dumpinguvastane tollimaks, (2) eriti selle artikli 1 lõiget 6,
         ning arvestades järgmist:
         A.   KEHTIVAD MEETMED

                     (1)

                     Nõukogu kehtestas 7. juuli 2009. aasta määrusega (EÜ) nr 599/2009 (3) lõpliku dumpinguvastase tollimaksu Ameerika Ühendriikidest pärit biodiislikütuse impordi suhtes.

                     (2)

                     Esialgse uurimise käigus andis endast teada suur hulk Ameerika Ühendriikide eksportivaid tootjaid. Seepärast koostas komisjon uuritavate Ameerika Ühendriikide eksportivate tootjate valimi.

                     (3)

                     Nõukogu kehtestas Ameerika Ühendriikidest pärit ja valimisse kaasatud äriühingute toodetud biodiislikütuse impordi suhtes individuaalsed tollimaksumäärad suurusega 0–198 eurot netotonni kohta ning muude valimisse kaasamata koostööd tegevate äriühingute suhtes kaalutud keskmise tollimaksumäära suurusega 115,6 eurot netotonni kohta. Lisaks kehtestati kõigi muude Ameerika äriühingute biodiislikütuse impordi suhtes 172,2 euro suurune tollimaksumäär netotonni kohta.

                     (4)

                     Pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 pikendati rakendusmäärusega (EL) 2015/1518 esialgseid meetmeid viie aasta võrra.

                     (5)

                     Komisjoni rakendusmäärusega (EL) 2017/1598 (4) muudeti rakendusmäärust (EL) 2015/1518, et lisada artikli 1 lõige 6, mis võimaldab eksportivatel tootjatel taotleda uue eksportiva tootja režiimi.

                     (6)

                     Rakendusmääruse (EL) 2015/1518 artikli 1 lõikes 6 on öeldud, et komisjon võib I lisa muuta, et rakendada valimisse kaasamata koostööd tegevate tootjate suhtes kohaldatavat tollimaksumäära suurusega 115,6 eurot netotonni kohta, kui Ameerika Ühendriikidest pärit mis tahes lepinguosaline esitab komisjonile piisavalt tõendusmaterjali selle kohta, et:

                                 (a)

                                 ta ei eksportinud uurimisperioodil (1. aprillist 2007 kuni 31. märtsini 2008) Ameerika Ühendriikidest pärit biodiislikütust;

                                 (b)

                                 ta ei ole seotud ühegi eksportija ega tootjaga, kelle suhtes kohaldatakse käesoleva määrusega kehtestatud meetmeid ning

                                 (c)

                                 ta on tegelikult eksportinud või on võtnud tagasivõetamatu lepinguga kohustuse eksportida vaatlusaluseid tooteid märkimisväärses koguses liitu pärast uurimisperioodi lõppu.

               B.   UUE EKSPORTIVA TOOTJA REŽIIMI TAOTLUSED

                     (7)

                     Pärast rakendusmääruse (EL) 2015/1518 avaldamist andis endast teada Ameerika äriühing Organic Technologies (edaspidi „taotleja“), kes väitis, et vastab kõigile kolmele põhjenduses (6) esitatud kriteeriumile ja et talle tuleks ette näha uue eksportiva tootja režiim. Taotleja esitas vastusena komisjoni küsimustikule teavet ja lisatõendusmaterjali. Komisjon saatis taotlejale pärast küsimustiku vastuse esialgset analüüsi kirja, milles küsis lisateavet. Taotleja vastas.

                     (8)

                     Kriteeriumi a kohta väitis taotleja, et see oli olemas esialgse uurimisperioodi ajal. Ta väitis lisaks et hakkas biodiislikütust tootma 2009. aastal ehk pärast esialgse uurimisperioodi lõppu. Komisjon kinnitas taotleja esitatud müügidokumendid. Taotleja tõendas, et alustas biodiislikütuse tootmist 2009. aastal ja esimesed müügid väljaspool Ameerika Ühendriike leidsid aset alles 2016. aastal. Seega otsustas komisjon, et taotleja ei eksportinud diislikütust liitu esialgse uurimisperioodi jooksul. Seega vastab taotleja kriteeriumile a.

                     (9)

                     Kriteeriumi b puhul – taotleja ei ole seotud eksportija või tootjaga, kelle suhtes kohaldatakse rakendusmäärusega (EL) 2015/1518 kehtestatud dumpinguvastaseid meetmeid – tegi komisjon taotleja esitatud dokumentide põhjal kindlaks, et taotlejal pole temaga seotud äriühinguid, kelle suhtes kõnealuseid meetmeid kohaldatakse. Seega vastab taotleja kriteeriumile b.

                     (10)

                     Seoses kriteeriumiga c tegi komisjon ka kindlaks, et taotleja oli võtnud endale tagasivõetamatu lepingulise kohustuse eksportida 2018. aastal liitu märkimisväärne kogus asjaomast toodet. Selle kohta esitas taotleja müügilepingu asjaomase toote tarnimiseks 2018. aastal, mis täitis selle kriteeriumi. Seega vastab taotleja kriteeriumile c.

                     (11)

                     Sellest tulenevalt jõudis komisjon järeldusele, et taotleja vastab kolmele kriteeriumile, mille kohaselt saab teda käsitada uue eksportiva tootjana. Seega tuleks tema nimi lisada koostööd tegevate valimisse kaasamata äriühingute loetellu rakendusmääruse (EL) 2015/1518 I lisas.

                     (12)

                     Komisjoni rakendusmäärust (EL) 2015/1518 tuleks seepärast vastavalt muuta.

                     (13)

                     Komisjon teavitas eespool kirjeldatud järeldustest taotlejat ja liidu tootmisharu ning andis neile võimaluse esitada märkusi. Komisjon märkusi ei saanud.

                     (14)

                     Käesolev määrus on kooskõlas määruse (EL) 2016/1036 artikli 15 lõike 1 alusel loodud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Komisjoni rakendusmääruse (EL) 2015/1518 I lisas lisatakse Ameerika Ühendriikide eksportivate tootjate loetellu järgmine äriühing:

                           Äriühingu nimi

                           Linn

                           TARICi lisakood

                           „Organic Technologies

                           Coshocton (Ohio)

                           C482 “

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2018

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  Komisjoni 14. septembri 2015. aasta rakendusmäärus (EL) 2015/1518, millega pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 kehtestatakse Ameerika Ühendriikidest pärit biodiislikütuse impordi suhtes lõplik dumpinguvastane tollimaks (ELT L 239, 15.9.2015, lk 69).

            (3)  Nõukogu 7. juuli 2009. aasta määrus (EÜ) nr 599/2009, millega kehtestatakse Ameerika Ühendriikidest pärit biodiislikütuse impordi suhtes lõplik dumpinguvastane tollimaks ning nõutakse lõplikult sisse nimetatud impordi suhtes kehtestatud ajutine tollimaks (ELT L 179, 10.7.2009, lk 26).

            (4)  Komisjoni 22. septembri 2017. aasta rakendusmäärus (EL) 2017/1598, millega muudetakse rakendusmäärust (EL) 2015/1518, millega pärast aegumise läbivaatamist vastavalt nõukogu määruse (EÜ) nr 1225/2009 artikli 11 lõikele 2 kehtestatakse Ameerika Ühendriikidest pärit biodiislikütuse impordi suhtes lõplik dumpinguvastane tollimaks (ELT L 245, 23.9.2017, lk 1).


title: Komisjoni rakendusmäärus (EL) 2018/1122, 10. august 2018, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule pürrolokinoliinkinooni dinaatriumisoola ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  13.8.2018

                  ET

                  Euroopa Liidu Teataja

                  L 204/36

         KOMISJONI RAKENDUSMÄÄRUS (EL) 2018/1122,
         10. august 2018,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule pürrolokinoliinkinooni dinaatriumisoola ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Kooskõlas määruse (EL) 2015/2283 artikliga 8 on vastu võetud komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Äriühing Mitsubishi Gas Chemical Company, Inc. (edaspidi „taotleja“) esitas 6. detsembril 2012 Iirimaa pädevale asutusele taotluse bakteri Hyphomicrobium denitrificans'i abil toodetud pürrolokinoliinkinooni dinaatriumisoola liidus turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 (3) artikli 1 lõike 2 punkti c tähenduses. Taotluse kohaselt soovitakse kasutada pürrolokinoliinkinooni dinaatriumisoola toidulisandites, mis on ette nähtud kõikidele täiskasvanutele peale rasedate ja imetavate naiste.

                     (5)

                     Määruse (EL) 2015/2283 artikli 35 lõike 1 kohaselt käsitatakse uuendtoidu liidus turule laskmise iga taotlust, mis on esitatud liikmesriigile kooskõlas uuendtoitu ja toidu uuendkoostisosi käsitleva määruse (EÜ) nr 258/97 artikliga 4 ja mille kohta ei ole tehtud lõplikku otsust enne 1. jaanuari 2018, määruse (EL) 2015/2283 kohaselt esitatud taotlusena.

                     (6)

                     Taotlus pürrolokinoliinkinooni dinaatriumisoola uuendtoiduna liidus turule laskmiseks esitati liikmesriigile kooskõlas määruse (EÜ) nr 258/97 artikliga 4 ning see vastab ühtlasi määruses (EL) 2015/2283 sätestatud nõuetele.

                     (7)

                     Iirimaa pädev asutus esitas 8. juulil 2016 esialgse hindamisaruande. Selles aruandes jõudis pädev asutus järeldusele, et pürrolokinoliinkinooni dinaatriumisoola on vastavalt määruse (EÜ) nr 258/97 artikli 6 lõikele 3 vaja täiendavalt hinnata seoses selle ohutusega pärast pikaajalist tarbimist taotluses kavandatud kogustes.

                     (8)

                     Komisjon edastas esialgse hindamisaruande 2. augustil 2016 teistele liikmesriikidele. Liikmesriigid nõustusid määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul Iirimaa esialgse hindamisaruandega.

                     (9)

                     Võttes arvesse Iirimaa esitatud esialgse hindamisaruande järeldusi, millega teised liikmesriigid nõustusid, pidas komisjon 13. oktoobril 2016 nõu Euroopa Toiduohutusametiga (edaspidi „amet“), paludes ametil viia läbi pürrolokinoliinkinooni dinaatriumisoola kui toidu uuendkoostisosa täiendava hindamise vastavalt määrusele (EÜ) nr 258/97.

                     (10)

                     Amet võttis 24. oktoobril 2017 vastu teadusliku arvamuse „Scientific Opinion on the safety of pyrroloquinoline quinone disodium salt as a novel food pursuant to Regulation (EC) No 258/97“ (4) („Teaduslik arvamus pürrolokinoliinkinooni dinaatriumisoola kui uuendtoidu ohutuse kohta vastavalt määrusele (EÜ) nr 258/97“). Ehkki amet koostas kõnealuse arvamuse ja võttis selle vastu määruse (EÜ) nr 258/97 kohaselt, on see kooskõlas määruse (EL) 2015/2283 artiklis 11 sätestatud nõuetega.

                     (11)

                     Kõnealune arvamus annab piisavalt alust kinnitada, et pürrolokinoliinkinooni dinaatriumisool vastab toidulisandite koostisosana kasutamisel ning kavandatud kasutusviiside ja koguste puhul määruse (EL) 2015/2283 artikli 12 lõike 1 sätetele.

                     (12)

                     Taotleja esitas 24. jaanuaril 2018 komisjonile palve taotluse toetuseks esitatud mitme uuringu – bakteritega tehtava pöördmutatsiooniuuringu, (5) inimese vere lümfotsüütide in vitro kromosoomiaberratsiooniuuringu, (6) hiina hamstri kopsu fibroblastide in vitro kromosoomiaberratsiooniuuringu, (7)
                        in vivo mikrotuumauuringu, (8) 14-päevase ja 90-päevase suukaudsel manustamisel avalduva mürgisuse uuringu (9) ning 28-päevase neerudele avalduva mürgisuse uuringu (10) – konfidentsiaalsete andmete kaitsmiseks.

                     (13)

                     Amet jõudis 18. veebruaril 2018 seisukohale, (11) et on pürrolokinoliinkinooni dinaatriumisoola kui uuendtoidu kohta arvamuse kujundamisel lähtunud selle aine võimaliku genotoksilisusega seotud mure leevendamisel bakteritega tehtava pöördmutatsiooniuuringu ja in vivo mikrotuumauuringu andmetest ning pürrolokinoliinkinooni dinaatriumisoola mürgisuse hindamisel ja sellega seotud täheldatava kahjuliku toime puudumise annuse (NOAEL) kindlakstegemisel 14-päevase suukaudse manustamise uuringu, 28-päevase neerudele avalduva mürgisuse uuringu ning 90-päevase suukaudsel manustamisel avalduva mürgisuse uuringu andmetest. Seepärast leitakse, et pürrolokinoliinkinooni dinaatriumisoola ohutust käsitlevate järeldusteni ei oleks jõutud ilma nimetatud uuringute avaldamata aruannetes esitatud andmeteta.

                     (14)

                     Pärast ameti arvamuse saamist palus komisjon taotlejal esitada täiendava selgituse põhjenduse kohta, mis oli esitatud seoses taotluse esitamise ajal avaldamata kõnealuste uuringuaruannete kaitse taotlemisega, ja selgituse nendele uuringutele viitamise ainuõiguse taotlemise kohta, nagu on osutatud määruse (EL) 2015/2283 artikli 26 lõike 2 punktides a ja b.

                     (15)

                     Ühtlasi on taotleja kinnitanud, et talle kuulusid taotluse esitamise ajal siseriikliku õiguse alusel kõnealuste uuringute andmete omandiõigused või nendele uuringutele viitamise ainuõigus ning seepärast ei ole kõnealuste uuringute tulemused kolmandate isikute jaoks seaduslikult kättesaadavad ega kasutatavad. Komisjon hindas kogu taotleja esitatud teavet ning leidis, et taotleja on piisavalt tõendanud vastavust määruse (EL) 2015/2283 artikli 26 lõikes 2 sätestatud nõuetele.

                     (16)

                     Sellest tulenevalt ei tohiks amet vastavalt määruse (EL) 2015/2283 artikli 26 lõike 2 sätetele viie aasta jooksul alates käesoleva määruse jõustumise kuupäevast kasutada taotleja toimikus sisalduvaid bakteritega tehtava pöördmutatsiooniuuringu, in vivo mikrotuumauuringu, annuse kindlaksmääramiseks tehtud 14-päevase suukaudsel manustamisel avalduva mürgisuse uuringu, 28-päevase neerudele avalduva mürgisuse uuringu ning 90-päevase suukaudsel manustamisel avalduva mürgisuse uuringu andmeid ühegi hilisema taotleja hüvanguks. Seepärast tuleks viie aasta jooksul võimaldada käesoleva määruse alusel lubatud uuendtoitu turule lasta üksnes taotlejal.

                     (17)

                     Kõnealuse uuendtoidu loa ja taotleja toimikus sisalduvatele uuringuandmetele viitamise ainuõiguse andmisega üksnes taotlejale ei takistata siiski teisi taotlejaid esitamast sama uuendtoidu turulelaskmiseks loataotlust, mis põhineb käesoleva määruse kohaselt loa andmist toetaval seaduslikult hangitud teabel.

                     (18)

                     Tulenevalt asjaolust, et loataotluse kohaselt soovitakse kõnealust uuendtoitu kasutada toidulisandites, mis on ette nähtud kõikidele täiskasvanutele peale rasedate ja imetavate naiste, tuleks pürrolokinoliinkinooni dinaatriumisoola sisaldavad toidulisandid asjakohaselt märgistada.

                     (19)

                     Euroopa Parlamendi ja nõukogu direktiivis 2002/46/EÜ (12) on sätestatud toidulisandeid käsitlevad nõuded. Pürrolokinoliinkinooni dinaatriumisoola kasutamise lubamisega ei tohiks piirata kõnealuse direktiivi kohaldamist.

                     (20)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas kirjeldatud pürrolokinoliinkinooni dinaatriumisool lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Viie aasta jooksul alates käesoleva määruse jõustumise kuupäevast võib lõikes 1 osutatud uuendtoitu lasta liidus turule üksnes järgmine esmataotleja:

                           äriühing Mitsubishi Gas Chemical Company, Inc.,

                           aadress: Mitsubishi Building 5–2 Marunouchi 2-chome, Chiyoda-ku, Tokyo 100-8324, Jaapan;

                     iga hilisem taotleja võib siiski lasta kõnealust uuendtoitu liidus turule juhul, kui ta saab sellekohase loa käesoleva määruse artikli 2 kohaselt kaitstud andmetele osutamata või äriühingu Mitsubishi Gas Chemical Company, Inc. nõusolekul.

               3.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

               4.   Käesolevas artiklis sätestatud loaga ei piirata direktiivi 2002/46/EÜ sätete kohaldamist.

            Artikkel 2
            Taotlustoimikus esitatud uuringuandmeid, mille alusel amet hindas artiklis 1 osutatud uuendtoitu ja mis taotleja väitel on konfidentsiaalsed ning milleta andmekaitset ei oleks kohaldatud, ei kasutata viie aasta jooksul alates käesoleva määruse jõustumise kuupäevast äriühingu Mitsubishi Gas Chemical Company, Inc. loata ühegi järgneva taotleja hüvanguks.

            Artikkel 3
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2018

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (ELT L 43, 14.2.1997, lk 1).

            (4)  EFSA Journal 2017; 15(11): 5058.

            (5)  Mitsubishi Gas Chemical Company, Inc., 2005b (avaldamata aruanne).

            (6)  Mitsubishi Gas Chemical Company, Inc., 2008b (avaldamata aruanne).

            (7)  Mitsubishi Gas Chemical Company, Inc., 2006d (avaldamata aruanne).

            (8)  Mitsubishi Gas Chemical Company, Inc., 2006c (avaldamata aruanne).

            (9)  Mitsubishi Gas Chemical Company, Inc., 2005a (avaldamata aruanne).

            (10)  Mitsubishi Gas Chemical Company, Inc., 2006b (avaldamata aruanne).

            (11)  Euroopa Toiduohutusameti eritoidu, toitumise ja allergia komisjon, 7.–8. veebruaril 2018 toimunud täiskogu 83. istungjärgu protokoll, mille tekstis lepiti kokku 18. veebruaril 2018.

            (12)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse järgmine viimane veerg:
                        „Andmekaitse“.

                        2)

                        Tabelisse 1 („Lubatud uuendtoidud“) lisatakse tähestikulises järjekorras järgmine kanne:

                                    Lubatud uuendtoit

                                    Uuendtoidu kasutamise tingimused

                                    Täiendavad märgistamise erinõuded

                                    Muud nõuded

                                    Andmekaitse

                                    „Pürrolokinoliinkinooni dinaatriumisool

                                       Määratud toidugrupp

                                       Piirnorm

                                    Uuendtoidu nimetus seda sisaldava toiduaine etiketil on „pürrolokinoliinkinooni dinaatriumisool“.
                                    Pürrolokinoliinkinooni dinaatriumisoola sisaldavate toidulisandite etiketil esitatakse järgmine teave:
                                    „Seda toidulisandit peaksid tarbima ainult täiskasvanud, välja arvatud rasedad ja imetavad naised.“

                                    Luba antud 2. septembril 2018. Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel.
                                    Taotleja: Mitsubishi Gas Chemical Company, Inc., Mitsubishi Building 5–2 Marunouchi 2-chome, Chiyoda-ku, Tokyo 100-8324, Jaapan. Andmekaitseperioodi vältel võib uuendtoitu pürrolokinoliinkinooni dinaatriumisoola liidus turule lasta üksnes Mitsubishi Gas Chemical Company, Inc., välja arvatud juhul, kui mõni hilisem taotleja saab kõnealuse uuendtoidu jaoks loa määruse (EL) 2015/2283 artikli 26 kohaselt kaitstud konfidentsiaalsetele teaduslikele tõenditele ega teadusandmetele osutamata või äriühingu Mitsubishi Gas Chemical Company, Inc. nõusolekul.
                                    Andmekaitse aegumiskuupäev: 2. september 2023.“

                                    Direktiivi 2002/46/EÜ määratluse kohased toidulisandid, mis on ette nähtud kõikidele täiskasvanutele peale rasedate ja imetavate naiste

                                    20 mg päevas

                        3)

                        Tabelisse 2 („Spetsifikatsioonid“) lisatakse tähestikulises järjekorras järgmine kanne:

                                    Lubatud uuendtoit

                                    Spetsifikatsioon

                                    „Pürrolokinoliinkinooni dinaatriumisool

                                       Määratlus

                                    Keemiline nimetus: dinaatrium-9-karboksü-4,5-diokso-1H-pürrolo[5,4-f]kinoliin-2,7-dikarboksülaat
                                    Keemiline valem: C14H4N2Na2O8

                                    CASi nr: 122628-50–6
                                    Molekulmass: 374,17 Da

                                       Kirjeldus

                                    Pürrolokinoliinkinooni dinaatriumisool on punakaspruun pulber, mida toodab geneetiliselt muundamata bakteri Hyphomicrobium denitrificans'i tüvi CK-275.

                                       Omadused/koostis

                                    Välimus: punakaspruun pulber
                                    Puhtus: ≥ 99,0 % (kuivmassist)
                                    UV-kiirguse neeldumine (A322/A259): 0,56 ± 0,03
                                    UV-kiirguse neeldumine (A233/A259): 0,90 ± 0,09
                                    Niiskusesisaldus: ≤ 12,0 %

                                       Lahustijäägid

                                    Etanool: ≤ 0,05 %

                                       Raskmetallid

                                    Plii: < 3 mg/kg
                                    Arseen: < 2 mg/kg

                                       Mikrobioloogilised kriteeriumid

                                    Elujõuliste mikroorganismide üldsisaldus: ≤ 300 CFU/g
                                    Hallitus-/pärmseened: ≤ 12 CFU/g
                                    Koliformsed bakterid: ei ole 1 grammis tuvastatavad

                                       Hyphomicrobium denitrificans: ≤ 25 CFU/g
                                    CFU – kolooniat moodustav ühik“.


title: Nõukogu rakendusmäärus (EL) 2018/1115, 10. august 2018, millega rakendatakse määruse (EL) 2015/735 (milles käsitletakse piiravaid meetmeid seoses olukorraga Lõuna-Sudaanis) artikli 20 lõiget 1

text:
                  13.8.2018

                  ET

                  Euroopa Liidu Teataja

                  L 204/1

         NÕUKOGU RAKENDUSMÄÄRUS (EL) 2018/1115,
         10. august 2018,
         millega rakendatakse määruse (EL) 2015/735 (milles käsitletakse piiravaid meetmeid seoses olukorraga Lõuna-Sudaanis) artikli 20 lõiget 1
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 7. mai 2015. aasta määrust (EL) 2015/735, milles käsitletakse piiravaid meetmeid seoses olukorraga Lõuna-Sudaanis ja millega tunnistatakse kehtetuks määrus (EL) nr 748/2014, (1) eriti selle artikli 20 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 7. mail 2015 vastu määruse (EL) 2015/735.

                     (2)

                     ÜRO Julgeolekunõukogu võttis 13. juulil 2018 vastu resolutsiooni 2428 (2018), millega lisati kaks isikut selliste isikute ja üksuste loetellu, kelle suhtes kohaldatakse piiravaid meetmeid. Kõnealused isikud tuleks seega lisada määruse (EL) 2015/735 I lisasse. Kuna nimetatud kaks isikut on juba kantud määruse (EL) 2015/735 II lisas sätestatud loetellu, tuleks nad seega jätta välja määruse (EL) 2015/735 II lisast, et kanda nad I lisas sätestatud loetellu.

                     (3)

                     Määruse (EL) 2015/735 I ja II lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2015/735 I lisa muudetakse vastavalt käesoleva määruse I lisale.

            Artikkel 2
            Määruse (EL) 2015/735 II lisa muudetakse vastavalt käesoleva määruse II lisale.

            Artikkel 3
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2018

                  Nõukogu nimel

                  eesistuja

               G. BLÜMEL

            (1)  ELT L 117, 8.5.2015, lk 13.

            I LISA
            Määruse (EL) 2015/735 I lisas sätestatud loetellu lisatakse järgmised isikud:

               „7.   Malek REUBEN RIAK RENGU (teise nimega: a) Malek Ruben)

               Auaste: kindralleitnant
               Nimetus: a) peastaabi ülema asetäitja logistika alal; b) kaitsejõudude staabiülema asetäitja ja valitsusvägede peainspektor
               Sünniaeg: 1. jaanuar 1960
               Sünnikoht: Yei, Lõuna-Sudaan
               Kodakondsus: Lõuna-Sudaan
               ÜRO poolt loetellu kandmise kuupäev: 13. juuli 2018

                  Muu teave: SPLA peastaabi ülema asetäitjana logistika alal oli Riak üks Lõuna-Sudaani valitsuse kõrgeid ametnikke, kelle kavandamisel ja vastutusel rünnati 2015. aastal Unity osariiki, mis tõi kaasa laialdase hävingu ja elanikkonna ulatusliku ümberasustamise.

                  Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

               Malek Ruben Riak kanti loetellu 13. juulil 2018 resolutsiooni 2206 (2015), mida kinnitati resolutsiooniga 2418 (2018), punkti 6, punkti 7 alapunkti a ning punkti 8 alusel seoses järgmisega: „tegevus või poliitika, mis ohustab Lõuna-Sudaanis rahu, julgeolekut või stabiilsust“; „tegevus või poliitika, mille eesmärk või tagajärg on konflikti ulatuse laiendamine või selle kestuse pikenemine Lõuna-Sudaanis“ ning kui „sellise üksuse, sealhulgas Lõuna-Sudaani valitsuse, opositsiooni, omakaitse või muu rühmituse, mis on või mille liikmed on osalenud punktides 6 ja 7 kirjeldatud tegevuses“, juht, ning kõnealuse resolutsiooni punkti 14 alapunkti e alusel seoses „seksuaalsete ja soopõhiste vägivallategude kavandamise, juhtimise või toimepanemisega Lõuna-Sudaanis“.
               Vastavalt ÜRO Julgeolekunõukogu eksperdirühma 2016. aasta jaanuari aruandele Lõuna-Sudaani kohta (S/2016/70), oli Riak üks Lõuna-Sudaani valitsuse kõrgeid julgeolekuametnikke, kes kavandas 2015. aasta jaanuari alguses rünnakut Unity osariigi Sudaani Opositsioonilise Rahvavabastusliikumise (SPLM-IO) vastu ning vastutas seejärel alates 2015. aasta aprilli lõpust rünnaku läbiviimise eest. Lõuna-Sudaani valitsus hakkas Bul-Nueri noori relvastama 2015. aasta alguses, et hõlbustada nende osalemist rünnakus. Enamikul Bul-Nueri noortest olid olemas AK-tüüpi automaatvintpüssid, kuid nende operatsioonide toetamiseks oli väga vaja laskemoona. Eksperdirühm esitas tõendid, muuhulgas ütlustega sõjaväelisest allikast, et SPLA peakorterist varustati noorterühmi laskemoonaga spetsiaalselt rünnaku tarbeks. Riak oli sel ajal SPLA peastaabi ülema asetäitja logistika alal. Rünnaku tulemusel toimus külade ja taristu süstemaatiline hävitamine, kohalike elanike sunniviisiline ümberasustamine, tsiviilelanike valimatu tapmine ja piinamine, seksuaalvägivalla laialdane kasutamine, muu hulgas vanurite ja laste suhtes, laste röövimine ja sõduriks värbamine ning elanikkonna ulatuslik ümberasustamine. Pärast osariigi lõuna- ja keskosa peaaegu täielikku hävitamist avaldasid paljud meediaväljaanded ja humanitaarorganisatsioonid ning ÜRO missioon Lõuna-Sudaanis (UNMISS) aruanded toimepandud rikkumiste ulatuse kohta.
               8.   Paul MALONG AWAN (teise nimega: a) Paul Malong Awan Anei, b) Paul Malong, c) Bol Malong)

               Auaste: kindral
               Nimetus: a) Sudaani Rahvavabastusarmee (SPLA) peastaabi endine ülem, b) endine Bahr el-Ghazal'i põhjaosariigi kuberner
               Sünniaeg: a) 1962, b) 4. detsember 1960, c) 12. aprill 1960
               Sünnikoht: Malualkon, Lõuna-Sudaan
               Kodakondsus: a) Lõuna-Sudaan, b) Uganda
               Passi nr: a) Lõuna-Sudaani nr S00004370, b) Lõuna-Sudaani nr D00001369, c) Sudaani nr 003606, d) Sudaani nr 00606, e) Sudaani nr B002606
               ÜRO poolt loetellu kandmise kuupäev: 13. juuli 2018

                  Muu teave: SPLA peastaabi ülemana on Malong laiendanud konflikti ulatust või pikendanud selle kestust Lõuna-Sudaanis, rikkudes vaenutegevuse lõpetamise kokkulepet ja Lõuna-Sudaani Vabariigis konflikti lahendamist käsitlevat 2015. aasta kokkulepet. Väidetavalt juhtis ta jõupingutusi, et tappa opositsiooni liider Riek Machar. Ta käskis SPLA üksustel takistada humanitaarabi transporti. Malongi juhtimisel ründas SPLA tsiviilisikuid, koole ja haiglaid; sundis tsiviilisikuid ümber asuma; kasutas kadunuks jääma sundimist; pidas meelevaldselt kinni tsiviilisikuid; pani toime piinamis- ja vägistamisakte. Ta mobiliseeris Mathiang Anyoor dinka hõimude relvarühmituse, mis kasutab lapssõdureid. Tema juhtimisel piiras SPLA ÜRO Lõuna-Sudaani missiooni (UNMISS), ühise järelevalve- ja hindamiskomisjoni (JMEC) ja üleminekuperioodi julgeolekumeetmete järelevalvemehhanismi (CTSAMM) juurdepääsu asjaomastele aladele rikkumiste uurimiseks ja dokumenteerimiseks.

                  Teave sanktsioonide komitee esitatud kirjeldavast kokkuvõttest loetellu kandmise põhjuste kohta:

               Paul Malong Awan kanti loetellu 13. juulil 2018 resolutsiooni 2206 (2015) punkti 6, punkti 7 alapunktide a, b, c, d ja f ning punkti 8 alusel, mida kinnitati ka resolutsioonis 2418 (2018), järgmise eest: „tegevus või poliitika, mille eesmärk või tagajärg on konflikti ulatuse laiendamine või selle kestuse pikendamine Lõuna-Sudaanis või leppimise või rahukõneluste või -protsesside takistamine, sealhulgas vaenutegevuse lõpetamise kokkuleppe rikkumine“; „tegevus või poliitika, millega ohustatakse üleminekukokkuleppeid või takistatakse poliitilist protsessi Lõuna-Sudaanis“; „tsiviilisikute, sealhulgas naiste ja laste vastu suunatud vägivallaaktide toimepanemine (sealhulgas tapmine, sandistamine, piinamine või vägistamine või muu seksuaalne vägivald), inimröövid, kadunuks jääma sundimised, sundümberasustamine või rünnakud koolidele, haiglatele, pühapaikadele või kohtadele, kus tsiviilisikud otsivad varjupaika, või teod, mida loetakse inimõiguste raskeks rikkumiseks või rahvusvahelise humanitaarõiguse rikkumiseks“; „sellise tegevuse kavandamine, juhtimine või toimepanemine Lõuna-Sudaanis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist“; „Lõuna-Sudaani relvastatud konflikti kontekstis laste kasutamine relvastatud rühmitustes või relvajõududes või nende sinna värbamine“; „Lõuna-Sudaanis rahvusvahelise rahuvalve, diplomaatiliste või humanitaarmissioonide, sealhulgas IGADi järelevalve- ja kontrollimehhanismi tegevuse või humanitaarabi andmise või jaotamise või sellele juurdepääsu takistamine“; ning kuna ta oli „sellise üksuse, sealhulgas Lõuna-Sudaani valitsuse, opositsiooni, omakaitse või mõne muu rühmituse, mis on või mille liikmed on osalenud punktides 6 ja 7 kirjeldatud tegevuses“, juht.
               Malong teenis SPLA peastaabi ülemana alates 23. aprillist 2014 kuni 2017. aasta maini. Peastaabi ülema ametikohal olles laiendas ta konflikti ulatust ja pikendas selle kestust, rikkudes selleks Lõuna-Sudaanis vaenutegevuse lõpetamise kokkulepet ning Lõuna-Sudaanis konflikti lahendamist käsitlevat 2015. aasta kokkulepet (ARCSS). 2016. aasta augusti algusest alates püüdis Malong väidetavalt tappa Lõuna-Sudaani opositsiooni liidrit Riek Machari. President Salva Kiiri korraldusi teadlikult eirates andis Malong 10. juulil 2016 käsu korraldada tanki-, helikopteri- ja jalaväerünnak Machari elukohale ja Sudaani Opositsioonilise Rahvavabastusliikumise (SPLM-IO) „Jebel'i“ baasile. Malong juhtis isiklikult SPLA peakorterist Machari kinnipidamiskatsete läbiviimist. 2016. aasta augusti algusest alates soovis Malong, et SPLA teeks viivitamata rünnaku Machari oletatavasse asukohta, ning teatas SPLA komandöridele, et Machari ei tohi elusalt kinni võtta. Lisaks nähtub 2016. aasta alguse teabest, et Malong andis SPLA üksustele käsu takistada humanitaarabi transportimist üle Niiluse jõe, kus kümned tuhanded tsiviilisikud kannatasid nälga, väites, et toiduabi suunatakse tsiviilelanike asemel relvastatud rühmitustele. Malongi korralduste tulemusel oli toiduvarude vedu üle Niiluse jõe peatatud vähemalt kaks nädalat.
               Kogu oma ametiaja jooksul vastutas Malong SPLA peastaabi ülemana SPLA ja selle liitlasvägede toime pandud raskete rikkumiste eest, mille hulgas olid rünnakud tsiviilisikute vastu, sunniviisiline ümberasustamine, kadunuks jääma sundimised, meelevaldsed kinnipidamised, piinamine ja vägistamine. Malongi juhtimisel korraldas SPLA rünnakuid tsiviilisikute vastu ning tappis tahtlikult põgenevaid relvastamata tsiviilisikuid. Ainuüksi Yei piirkonnas registreeris ÜRO 114 tsiviilisiku tapmise SPLA ja selle liitlasvägede poolt ajavahemikus 2016. aasta juulist kuni 2017. aasta jaanuarini. SPLA korraldas tahtlikult rünnakuid koolidele ja haiglatele. 2017. aasta aprillis andis Malong väidetavalt korralduse SPLA-le sundida Wau piirkonnast lahkuma kõik inimesed, kaasa arvatud tsiviilisikud. Väidetavalt ei olnud Malong selle vastu, et SPLA väed tsiviilisikuid tapavad, ning neid isikuid, keda kahtlustati mässuliste varjamises, peeti rünnaku õigustatud sihtmärgiks.
               Aafrika Liidu Lõuna-Sudaani uurimiskomisjoni 15. oktoobri 2014. aasta aruande kohaselt vastutas Malong Mathiang Anyoor Dinka hõimu relvastatud omakaitse massilise mobilisatsiooni eest, mille relvarahu ja üleminekuperioodi julgeolekumeetmete järelevalvemehhanism (CTSAMM) dokumenteeris lapssõdurite kasutamisena.
               Sel ajal, kui Malong juhtis SPLAd, piirasid valitsusväed regulaarselt ÜRO Lõuna-Sudaani missiooni (UNMISS) ning ühise järelevalve- ja hindamiskomisjoni (JMEC) ning CTSAMMi juurdepääsu, kui nad püüdsid rikkumisi uurida ja dokumenteerida. Näiteks 5. aprillil 2017 püüdis ÜRO ja CTSAMMi ühispatrull pääseda Pajoki, ent SPLA sõdurid käskisid neil tagasi pöörduda.“

            II LISA
            Allpool nimetatud isikuid käsitlevad kanded jäetakse määruse (EL) 2015/735 II lisast välja:

                        —

                                    1.

                                    Paul Malong;

                        —

                                    3.

                                    Malek Reuben Riak.


title: Komisjoni rakendusmäärus (EL) 2018/1123, 10. august 2018, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule 1-metüülnikotiinamiidkloriidi ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  13.8.2018

                  ET

                  Euroopa Liidu Teataja

                  L 204/41

         KOMISJONI RAKENDUSMÄÄRUS (EL) 2018/1123,
         10. august 2018,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule 1-metüülnikotiinamiidkloriidi ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Kooskõlas määruse (EL) 2015/2283 artikliga 8 on vastu võetud komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Äriühing Pharmena S.A. (edaspidi „taotleja“) esitas 18. septembril 2013 Ühendkuningriigi pädevale asutusele taotluse sünteetilise 1-metüülnikotiinamiidkloriidi liidus turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 (3) artikli 1 lõike 2 punkti c tähenduses. Taotluse kohaselt soovitakse kasutada 1-metüülnikotiinamiidkloriidi toidulisandites, mis on ette nähtud kõikidele täiskasvanutele peale rasedate ja imetavate naiste.

                     (5)

                     Määruse (EL) 2015/2283 artikli 35 lõike 1 kohaselt käsitatakse uuendtoidu liidus turule laskmise iga taotlust, mis on esitatud liikmesriigile kooskõlas määruse (EÜ) nr 258/97 artikliga 4 ja mille kohta ei ole tehtud lõplikku otsust enne 1. jaanuari 2018, määruse (EL) 2015/2283 kohaselt esitatud taotlusena.

                     (6)

                     Taotlus 1-metüülnikotiinamiidkloriidi uuendtoiduna liidus turule laskmiseks esitati liikmesriigile kooskõlas määruse (EÜ) nr 258/97 artikliga 4 ning see vastab ühtlasi määruses (EL) 2015/2283 sätestatud nõuetele.

                     (7)

                     Ühendkuningriigi pädev asutus esitas 26. novembril 2015 esialgse hindamisaruande. Kõnealune asutus jõudis nimetatud aruandes järeldusele, et 1-metüülnikotiinamiidkloriid vastab määruse (EÜ) nr 258/97 artikli 3 lõikes 1 sätestatud toidu uuendkoostisosa kriteeriumidele.

                     (8)

                     Komisjon edastas esialgse hindamisaruande 11. detsembril 2015 teistele liikmesriikidele. Teised liikmesriigid esitasid määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul põhjendatud vastuväited seoses 1-metüülnikotiinamiidkloriidi ohutuse ja talutavusega, eelkõige seoses 1-metüülnikotiinamiidkloriidi pikaajalise tarbimise mõjuga tarbijate tervisele, eriti olukorras, kus tuleb arvesse võtta niatsiini tarbimist toiduga, sealhulgas toidulisanditega.

                     (9)

                     Võttes arvesse teiste liikmesriikide esitatud vastuväiteid, pidas komisjon 11. augustil 2016 nõu Euroopa Toiduohutusametiga (edaspidi „amet“), paludes ametil viia läbi 1-metüülnikotiinamiidkloriidi kui toidu uuendkoostisosa täiendava hindamise vastavalt määrusele (EÜ) nr 258/97.

                     (10)

                     Amet võttis 20. septembril 2017 vastu teadusliku arvamuse „Scientific Opinion on the safety of 1-methylnicotinamide chloride as a novel food pursuant to Regulation (EC) No 258/97“ (4) („Teaduslik arvamus 1-metüülnikotiinamiidkloriidi kui uuendtoidu ohutuse kohta vastavalt määrusele (EÜ) nr 258/97“). Ehkki amet koostas kõnealuse arvamuse ja võttis selle vastu määruse (EÜ) nr 258/97 kohaselt, on see kooskõlas määruse (EL) 2015/2283 artiklis 11 sätestatud nõuetega.

                     (11)

                     Kõnealune arvamus annab piisavalt alust kinnitada, et 1-metüülnikotiinamiidkloriid vastab toidulisandite koostisosana kasutamisel ning kavandatud kasutusviiside ja koguste puhul määruse (EL) 2015/2283 artikli 12 lõike 1 sätetele.

                     (12)

                     Taotleja esitas 25. jaanuaril 2018 komisjonile palve taotluse toetuseks esitatud mitme uuringu – analüüsimeetodeid käsitleva uuringu, (5) loomadega tehtud mürgisus- ja farmakokineetilise uuringu, (6) inimestega tehtud farmakokineetilise uuringu, (7) inimese lümfotsüütide in vitro mikrotuumauuringu, (8) inimestega tehtud lipiidide metabolismi uuringu, (9) 90-päevase suukaudsel manustamisel avalduva subkroonilise mürgisuse uuringu (10) ja ühekordsel manustamisel põhineva inimestega tehtud biosaadavusuuringu (11) – konfidentsiaalsete andmete kaitsmiseks.

                     (13)

                     Amet jõudis 18. veebruaril 2018 seisukohale, et on 1-metüülnikotiinamiidkloriidi kui uuendtoidu kohta arvamuse kujundamisel lähtunud selle aine kirjelduse ja koostise hindamisel analüüsimeetodite andmetest, 1-metüülnikotiinamiidkloriidi genotoksilisuse välistamisel inimese lümfotsüütide in vitro mikrotuumauuringu andmetest ning võrdlusaluse loomisel ja selle hindamisel, kas inimese tarbitava 1-metüülnikotiinamiidkloriidi kavandatud maksimumannuse puhul on kokkupuute ohutusvaru piisav, 90-päevase suukaudsel manustamisel avalduva mürgisuse uuringu andmetest.

                     (14)

                     Pärast ameti arvamuse saamist palus komisjon taotlejal esitada täiendava selgituse põhjenduse kohta, mis oli esitatud seoses taotluse esitamise ajal avaldamata kõnealuste uuringuandmete kaitse taotlemisega, ja selgituse nendele uuringutele viitamise ainuõiguse taotlemise kohta, nagu on osutatud määruse (EL) 2015/2283 artikli 26 lõike 2 punktides a ja b.

                     (15)

                     Ühtlasi on taotleja kinnitanud, et talle kuulusid taotluse esitamise ajal siseriikliku õiguse alusel kõnealuste uuringute andmete omandiõigused või nendele uuringutele viitamise ainuõigus ning seepärast ei ole kõnealuste uuringute tulemused kolmandate isikute jaoks seaduslikult kättesaadavad ega kasutatavad. Komisjon hindas kogu taotleja esitatud teavet ning leidis, et taotleja on piisavalt tõendanud vastavust määruse (EL) 2015/2283 artikli 26 lõikes 2 sätestatud nõuetele.

                     (16)

                     Sellest tulenevalt ei tohiks amet vastavalt määruse (EL) 2015/2283 artikli 26 lõike 2 sätetele viie aasta jooksul alates käesoleva määruse jõustumise kuupäevast kasutada taotleja toimikus sisalduvaid 1-metüülnikotiinamiidkloriidi analüüsimise meetodeid, inimese lümfotsüütide in vitro mikrotuumauuringu ja 90-päevase suukaudsel manustamisel avalduva subkroonilise mürgisuse uuringu andmeid ühegi hilisema taotleja hüvanguks. Seepärast tuleks viie aasta jooksul võimaldada käesoleva määruse alusel lubatud uuendtoitu turule lasta üksnes taotlejal.

                     (17)

                     Kõnealuse uuendtoidu loa ja taotleja toimikus sisalduvatele uuringuandmetele viitamise ainuõiguse andmisega üksnes taotlejale ei takistata siiski teisi taotlejaid esitamast sama uuendtoidu turulelaskmiseks loataotlust, mis põhineb käesoleva määruse kohaselt loa andmist toetaval seaduslikult hangitud kättesaadaval teabel, mis on pärit mujalt kui taotleja toimikust.

                     (18)

                     Tulenevalt asjaolust, et loataotluse kohaselt soovitakse kõnealust uuendtoitu kasutada toidulisandites, mis on ette nähtud kõikidele täiskasvanutele peale rasedate ja imetavate naiste, tuleks 1-metüülnikotiinamiidkloriidi sisaldavad toidulisandid asjakohaselt märgistada.

                     (19)

                     Euroopa Parlamendi ja nõukogu direktiivis 2002/46/EÜ (12) on sätestatud toidulisandeid käsitlevad nõuded. 1-metüülnikotiinamiidkloriidi kasutamise lubamisega ei tohiks piirata kõnealuse direktiivi kohaldamist.

                     (20)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas kirjeldatud 1-metüülnikotiinamiidkloriid lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Viie aasta jooksul alates käesoleva määruse jõustumise kuupäevast võib lõikes 1 osutatud uuendtoitu lasta liidus turule üksnes järgmine esmataotleja:

                           äriühing Pharmena S.A.,

                           aadress: ul. Wolczanska 178, 90 530 Lodz, Poola;

                     iga hilisem taotleja võib siiski lasta kõnealust uuendtoitu liidus turule juhul, kui ta saab sellekohase loa käesoleva määruse artikli 2 kohaselt kaitstud andmetele osutamata või äriühingu Pharmena S.A. nõusolekul.

               3.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

               4.   Käesolevas artiklis sätestatud loaga ei piirata direktiivi 2002/46/EÜ sätete kohaldamist.

            Artikkel 2
            Taotlustoimikus esitatud uuringuandmeid, mille alusel amet hindas artiklis 1 osutatud uuendtoitu ja mis taotleja väitel on konfidentsiaalsed ning milleta andmekaitset ei oleks kohaldatud, ei kasutata viie aasta jooksul alates käesoleva määruse jõustumise kuupäevast äriühingu Pharmena S.A. loata ühegi järgneva taotleja hüvanguks.

            Artikkel 3
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2018

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (4)  EFSA Journal 2017; 15(10): 5001.

            (5)  Äriühingu avaldamata sisearuanne.

            (6)  Przybyła, M., 2013, avaldamata aruanne.

            (7)  Proskin, H. M., 2008, avaldamata aruanne.

            (8)  Stepnik, M., 2012, avaldamata aruanne.

            (9)  Cossette, M., 2009, avaldamata aruanne.

            (10)  Ford, J. A., 2014, avaldamata aruanne.

            (11)  Dessouki, E., 2013, avaldamata aruanne.

            (12)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse järgmine viimane veerg:
                        „Andmekaitse“.

                        2)

                        Tabelisse 1 („Lubatud uuendtoidud“) lisatakse tähestikulises järjekorras järgmine kanne:

                                    Lubatud uuendtoit

                                    Uuendtoidu kasutamise tingimused

                                    Täiendavad märgistamise erinõuded

                                    Muud nõuded

                                    Andmekaitse

                                    „1-metüülnikotiinamiidkloriid

                                       Määratud toidugrupp

                                       Piirnorm

                                    Uuendtoidu nimetus seda sisaldava toiduaine etiketil on „1-metüülnikotiinamiidkloriid“.
                                    1-metüülnikotiinamiidkloriidi sisaldavate toidulisandite etiketil esitatakse järgmine teave:
                                    „Seda toidulisandit peaksid tarbima ainult täiskasvanud, välja arvatud rasedad ja imetavad naised.“

                                    Luba antud 2. septembril 2018. Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel.
                                    Taotleja: Pharmena S.A., Wolczanska 178, 90 530 Lodz, Poola. Andmekaitseperioodi vältel võib uuendtoitu 1-metüülnikotiinamiidkloriidi liidus turule lasta üksnes Pharmena S.A., välja arvatud juhul, kui mõni hilisem taotleja saab kõnealuse uuendtoidu jaoks loa määruse (EL) 2015/2283 artikli 26 kohaselt kaitstud konfidentsiaalsetele teaduslikele tõenditele ega teadusandmetele osutamata või Pharmena S.A. nõusolekul.
                                    Andmekaitse aegumiskuupäev: 2. september 2023.“

                                    Direktiivi 2002/46/EÜ määratluse kohased toidulisandid, mis on ette nähtud kõikidele täiskasvanutele peale rasedate ja imetavate naiste

                                    58 mg päevas

                        3)

                        Tabelisse 2 („Spetsifikatsioonid“) lisatakse tähestikulises järjekorras järgmine kanne:

                                    Lubatud uuendtoit

                                    Spetsifikatsioon

                                    „1-metüülnikotiinamiidkloriid

                                       Määratlus

                                    Keemiline nimetus: 3-karbamoüül-1-metüülpüridiiniumkloriid
                                    Keemiline valem: C7H9N2OCl
                                    CASi nr: 1005-24–9
                                    Molekulmass: 172,61 Da

                                       Kirjeldus

                                    1-metüülnikotiinamiidkloriid on keemilise sünteesi teel toodetav valge või valkjas kristalne tahkis.

                                       Omadused/koostis

                                    Välimus: valge või valkjas kristalne tahkis
                                    Puhtus: ≥ 98,5 %
                                    Trigonelliin: ≤ 0,05 %
                                    Nikotiinhape: ≤ 0,10 %
                                    Nikotiinamiid: ≤ 0,10 %
                                    Suurima sisaldusega tundmatu lisand: ≤ 0,05 %
                                    Tundmatute lisandite üldsisaldus: ≤ 0,20 %
                                    Kõikide lisandite üldsisaldus: ≤ 0,50 %
                                    Lahustuvus: vees ja metanoolis lahustuv; 2-propanoolis ja diklorometaanis praktiliselt lahustumatu
                                    Niiskusesisaldus: ≤ 0,3 %
                                    Massikadu kuivatamisel: ≤ 1,0 %
                                    Jäägid põletamisel: ≤ 0,1 %

                                       Lahustijäägid ja raskmetallid

                                    Metanool: ≤ 0,3 %
                                    Raskmetallid: ≤ 0,002 %

                                       Mikrobioloogilised kriteeriumid

                                    Aeroobsete mikroobide üldarv: ≤ 100 CFU/g
                                    Hallitus-/pärmseened: ≤ 10 CFU/g

                                       Enterobacteriaceae: ei ole 1 grammis tuvastatavad

                                       Pseudomonas aeruginosa: ei ole 1 grammis tuvastatav

                                       Staphylococcus aureus: ei ole 1 grammis tuvastatav
                                    CFU – kolooniat moodustav ühik“.


title: Komisjoni rakendusmäärus (EL) 2018/1232, 11. september 2018, millega muudetakse rakendusmäärust (EL) nr 1354/2011 Norrast ja Uus-Meremaalt pärit lamba- ja kitseliha liidu tariifikvootide osas

text:
                  14.9.2018

                  ET

                  Euroopa Liidu Teataja

                  L 231/13

         KOMISJONI RAKENDUSMÄÄRUS (EL) 2018/1232,
         11. september 2018,
         millega muudetakse rakendusmäärust (EL) nr 1354/2011 Norrast ja Uus-Meremaalt pärit lamba- ja kitseliha liidu tariifikvootide osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkte a ja b,
         ning arvestades järgmist:

                     (1)

                     Komisjoni rakendusmäärusega (EL) nr 1354/2011 (2) on ette nähtud liidu aastaste imporditariifikvootide avamine lammaste, kitsede ning lamba- ja kitseliha suhtes, sealhulgas Norrast ja Uus-Meremaalt pärit vastavate toodete suhtes.

                     (2)

                     Rakendusmääruse (EL) nr 1354/2011 artiklis 4 on sätestatud, et kõnealuse määrusega avatud tariifikvoote tuleb hallata kooskõlas komisjoni rakendusmääruse (EL) 2015/2447 (3) artiklitega 49–54.

                     (3)

                     Nõukogu määruses (EÜ) nr 992/95 (4) on sätestatud teatavate Norrast pärit põllumajandustoodete liidu aastaste tariifikvootide avamine. Kõnealuse määruse artiklis 3 on sätestatud, et määrusega avatud tariifikvoote hallatakse vastavalt rakendusmääruse (EL) 2015/2447 artiklitele 49–54.

                     (4)

                     Euroopa Liit ja Norra sõlmisid kirjavahetuse vormis lepingu, mis käsitleb lisasoodustusi põllumajandustoodetega kauplemisel (edaspidi „Norraga sõlmitud leping“). Norraga sõlmitud leping kiideti liidu nimel heaks nõukogu otsusega (EL) 2018/760 (5).

                     (5)

                     Norraga sõlmitud leping jõustub viimase heakskiitmiskirja hoiuleandmise kuupäevale järgneva kolmanda kuu esimesel päeval. Viimane heakskiitmiskiri anti hoiule 16. juulil 2018. Norraga sõlmitud leping jõustub seega 1. oktoobril 2018. Norraga sõlmitud lepingu IV lisas on sätestatud määrusega (EÜ) nr 992/95 ja rakendusmäärusega (EL) nr 1354/2011 ettenähtud CN-koodide 0210 ja 0204 alla kuuluvate toodete kahe kvoodi konsolideerimine ühtseks tariifikvoodiks.

                     (6)

                     Selguse ja õiguskindluse huvides tuleks see ühtne tariifikvoot avada ja seda hallata Euroopa Parlamendi ja nõukogu määruse (EL) nr 952/2013 (6) kohaselt. Seega tuleks CN-koodi 0204 alla kuuluvate Norrast pärit toodete tariifikvoot jätta samaaegselt rakendusmäärusest (EL) nr 1354/2011 välja määruse (EL) nr 1308/2013 alusel.

                     (7)

                     Uut määrust, millega avatakse Norrast pärit toodete ühtne imporditariifikvoot ja mis võetakse vastu vastavalt määrusele (EL) nr 952/2013, kohaldatakse alates 1. oktoobrist 2018. Seepärast tuleks rakendusmääruse (EL) nr 1354/2011 vastavat muudatust kohaldada alates samast kuupäevast.

                     (8)

                     Horvaatia Vabariigi ühinemisega on liidu tolliterritooriumit laiendatud. Sellest tulenevalt alustas Euroopa Liit Maailma Kaubandusorganisatsiooni (WTO) eeskirjade alusel läbirääkimisi WTO liikmetega, kellel on õigus ühineva liikmesriigiga läbirääkimisi pidada, et leppida kokku kompenseerivate kohanduste suuruses.

                     (9)

                     Kirjavahetuse vormis leping Euroopa Liidu ja Uus-Meremaa vahel, milles käsitletakse vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII kontsessioonide muutmist Horvaatia Vabariigi loendis selle riigi Euroopa Liiduga ühinemise käigus (edaspidi „Uus-Meremaaga sõlmitud leping“), parafeeriti 18. mail 2017. Nõukogu otsusega (EL) 2017/1363 (7) lubati leping allkirjastada ja nõukogu otsusega (EL) 2018/1030 (8) leping sõlmiti. Uus-Meremaaga sõlmitud lepingus on sätestatud, et CN-koodi 0204 alla kuuluvaid tooteid hõlmava Uus-Meremaa aastasele tariifikvoodile lisatakse 135 tonni (rümba massi ekvivalendina tonnides).

                     (10)

                     Seoses rakendusmäärusega (EL) nr 1354/2011 ettenähtud tariifikvootide nõuetekohase haldamisega peaks täiendav kogus olema kättesaadav alates 1. oktoobrist 2018.

                     (11)

                     Seepärast on rakendusmäärust (EL) nr 1354/2011 vaja vastavalt muuta. Muudatusi tuleks kohaldada alates Norra ja Uus-Meremaaga sõlmitud lepingute jõustumise kuupäevast.

                     (12)

                     Käesolevas määruses sätestatud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 1354/2011 lisa asendatakse käesoleva määruse lisa tekstiga.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. oktoobrist 2018.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. september 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 347, 20.12.2013, lk 671.

            (2)  Komisjoni 20. detsembri 2011. aasta rakendusmäärus (EL) nr 1354/2011, millega avatakse liidu tariifikvoodid lammaste, kitsede ning lamba- ja kitseliha suhtes (ELT L 338, 21.12.2011, lk 36).

            (3)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

            (4)  Nõukogu 10. aprilli 1995. aasta määrus (EÜ) nr 992/95, millega avatakse teatavate Norrast pärit põllumajandus- ja kalandustoodete ühenduse tariifikvoodid ja sätestatakse nende haldamine (EÜT L 101, 4.5.1995, lk 1).

            (5)  Nõukogu 14. mai 2018. aasta otsus (EL) 2018/760 Euroopa Liidu ja Norra Kuningriigi vahelise kirjavahetuse vormis lepingu (mis käsitleb lisasoodustusi põllumajandustoodetega kauplemisel) sõlmimise kohta (ELT L 129, 25.5.2018, lk 1).

            (6)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

            (7)  Nõukogu 17. juuli 2017. aasta otsus (EL) 2017/1363 Euroopa Liidu ja Uus-Meremaa vahelise kirjavahetuse vormis lepingu (mis käsitleb vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII kontsessioonide muutmist Horvaatia Vabariigi loendis selle riigi Euroopa Liiduga ühinemise käigus) Euroopa Liidu nimel allkirjastamise kohta (ELT L 191, 22.7.2017, lk 1).

            (8)  Nõukogu 13. juuli 2018. aasta otsus (EL) 2018/1030 Euroopa Liidu ja Uus-Meremaa vahelise kirjavahetuse vormis lepingu (mis käsitleb vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII kontsessioonide muutmist Horvaatia Vabariigi loendis selle riigi Euroopa Liiduga ühinemise käigus) sõlmimise kohta (ELT L 185, 23.7.2018, lk 1).

            LISA
            „

                     LISA

                        LAMBA- JA KITSELIHA (RÜMBA MASSI EKVIVALENDINA TONNIDES (T)) LIIDU TARIIFIKVOODID

                                 CN-koodid

                                 Väärtuseline tollimaks
                                 %

                                 Koguseline tollimaks
                                 EUR/100 kg

                                 Järjekorranumber saabumise järjekorras teenindamise põhimõtte alusel

                                 Päritolu

                                 Aastane kogus tonnides rümba massi ekvivalendina

                                 Elusloomad (koefitsient = 0,47)

                                 Kondita lambatalleliha (1) (koefitsient = 1,67)

                                 Kondita lambaliha (2) (koefitsient = 1,81)

                                 Kondiga liha ja rümbad (koefitsient = 1,00)

                                 0204

                                 Null

                                 Null

                                 —

                                 09.2101

                                 09.2102

                                 09.2011

                                 Argentina

                                 23 000

                                 —

                                 09.2105

                                 09.2106

                                 09.2012

                                 Austraalia

                                 19 186

                                 —

                                 09.2109

                                 09.2110

                                 09.2013

                                 Uus-Meremaa

                                 228 389

                                 —

                                 09.2111

                                 09.2112

                                 09.2014

                                 Uruguay

                                 5 800

                                 —

                                 09.2115

                                 09.2116

                                 09.1922

                                 Tšiili (3)

                                 8 000

                                 —

                                 09.2125

                                 09.2126

                                 09.0693

                                 Gröönimaa

                                 100

                                 —

                                 09.2129

                                 09.2130

                                 09.0690

                                 Fääri saared

                                 20

                                 —

                                 09.2131

                                 09.2132

                                 09.0227

                                 Türgi

                                 200

                                 —

                                 09.2171

                                 09.2175

                                 09.2015

                                 Muud (4)

                                 200

                                 —

                                 09.2178

                                 09.2179

                                 09.2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10 %

                                 Null

                                 09.2181

                                 —

                                 —

                                 09.2019

                                    Erga omnes
                                     (5)

                                 92

               “

               (1)  Ja kitsetalleliha.

               (2)  Ja muu kitseliha peale talleliha.

               (3)  Tšiili tariifikvoot suureneb 200 t aastas.

               (4)  „Muud“ tähendab kõiki WTO liikmeid, v.a Argentina, Austraalia, Uus-Meremaa, Uruguay, Tšiili, Gröönimaa ja Island.

               (5)  Erga omnes viitab päritolule mis tahes riigist, sealhulgas käesolevas tabelis loetletud riigid.